google/wiki40b huggingface dataset:
Blasketi saared

Blasketi saared (iiri Na Blascaodaí) on rühm asustamata väikesaari Iirimaa lääneranniku lähedal.
Suuremad saared olid mitme sajandi vältel asustatud, kuid 20. sajandi alguses jäi sinna üha vähem inimesi. Võimud ei pidanud sealseid elutingimusi enam inimväärseteks ja 1953. aastal evakueeriti viimased 22 elanikku Iirimaale.
Lõunasild

Hilisem areng

Inteli PCH-arhitektuuri tulekuga 2008. aasta paiku kadus senine lõunasilda ja põhjasilda eristav arhitektuur. Mälukontroller ja PCI Expressi kuvaadapteri liinid viidi üle protsessorisse ning ülejäänud põhjasilla ja lõunasilla funktsioonid võttis üle Platform Controller Hub (PCH). Veelgi hilisemas Broadwelli arhitektuuris viidi ka PCH funktsioonid protsessorisse üle.

Nime algupära

Nimi pärineb Inteli emaplaadilt aastast 1991, mille arhitektuuri joonis meenutab kaarti. Kirjeldati seda PCI Local Bus arhitektuuriga personaalarvuti platvormidele. Antud kiip asub PCI bus magistraalist lõunas ning on sillatud APM/ACPI (toiteliides), PCI/PCle Bus, AC 97/HDA (heli), SATA/USB/LAN portide, CMOS mäluga, IDE ning muude seadmetega.

Erinevus põhjasillast

Kuna lõunasild paikneb füüsiliselt kaugemal protsessorist, siis tegeleb see ka arvuti aeglasemate ühendustega. Tavaliselt oli lõuna- ja põhjasilla vaheliseks liideseks PCI-siin, kuna see antud liides jäi aeglaseks, siis kõrgema jõudluse saavutamiseks kasutavad uued kiibistikud erinevaid liideseid.
Harilik lamekaan

Harilik lamekaan ehk iil (Glossiphonia complanata) on lamekaanlaste (Glossiphoniidae) sugukonda kuuluv röövtoiduline kaani liik.
Harilik lamekaan on 6 silmaga 25-30 mm pikkuse lameda, piklikmunajas, kõva kahvatusrohelise või helepruunil taustal kollase laigulise kehaga. Selgrootutest toituval, pms. tigudest, kaan on Euroopas üks tavalisemaid ja levinumaid liike, Eestis harilik.
Glória (Rio de Janeiro asum)

Glória on asum Rio de Janeiros Brasiilias. Glória asum paikneb Centro (kesklinna) ja Flamengo (flaami) asumi vahel. Asum on nimetatud kiriku Nossa Senhora da Glória do Outeiro järgi.
Turba raudteejaam

Turba raudteejaam oli raudteejaam Tallinna–Haapsalu raudtee ääres Turba alevikus.
Tänapäeval on tegemist esimese jaamaga, mis ei asu raudtee ääres (Riisipere jaamast ja Keila–Riisipere raudtee lõpust umbes 6 kilomeetrit edelas). Raudteejaama eest läheb mööda Riisipere–Rohuküla jalgrattatee (Läänemaa Tervisetee). 2019.aasta sügisel jõuab Riisiperest algav raudtee ehitus Turbasse. Elektrirongiliiklus algab sama aasta detsembris.
Turba raudteejaamale eelneb Keila poolt tulles Riisipere ja järgnes Ellamaa raudteepeatus.

Ajalugu

Raudteejaam rajati aastal 1924. 
Turba jaamahoone valmis 20. sajandi alguses ja ehitati tõenäoliselt Leon Johansoni projekti järgi sarnaselt Esna ja Pedja jaamahoonetega. Hoone on 1,5-korruseline, ristkülikulise põhiplaani ja kõrge kelpkatusega puitehitis. Nüüdisajal on Turba jaamahoone eraomanduses ja renoveeritud.
1922–1923 ehitati Sooniste (hilisema Turba) raudteejaama lähedale Ellamaa elektrijaam, mis hakkas turbaküttel saadava elektriga varustama Tallinna–Haapsalu liini raudteeobjekte ja elektriraudteed.
Mais 2017 otsustas valitsus anda 8 miljonit eurot Haapsalu raudtee taastamise esimesele etapile ehk Riisipere-Turba lõigule. 
Augustis 2017 koostas Eesti Raudtee Riisipere-Turba raudtee taastamise eskiisprojekti.  
Sügisel 2018 kuulutati välja hanked raudtee, kontaktvõrgu, Riisipere veoalajaama ja reisijate ooteplatvormi tööprojektide koostamiseks ja ehitamiseks. Saue vald kavandas taastatava Turba rongipeatuse kõrvale ka bussipeatuse ja parkla.
Oktoobris 2018 sõlmis AS Eesti Raudtee lepingu Riisipere veoalajaama projekteerimiseks ja ehitamiseks.
Jaanuaris 2019 algasid raudtee ehitustööd.
Juulis 2019 paigaldati lõigule viimased rööpad.
Rein Taagepera

Isiklikku

Tema abikaasa oli keemik Mare Taagepera (1938–2013); neil on kolm last ja seitse lapselast. Tema isa Karl Taagepera oli loomaarstiteadlane.
Villimardiklased

Eesti liigid

Eestis elab kolm liiki perekonnast villimardikas. Võimalik, et on elanud ka hispaania kärbes.
Ruumisemiootika

Ruumisemiootika on semiootika haru, mis käsitleb kommunikatsiooniprotsesside ruumilist aspekti, ruumi tähendustamist, ruumi kujutamist ja ruumiloomet.  
Eestis tegelevad ruumisemiootikaga Anti Randviir ja Tiit Remm.
Valimisringkond nr 6

Valimisringkond nr 6 on Riigikogu valimiste ringkond, mis hõlmab alates 2003. aastast Lääne-Viru maakonna.

1992. aasta Riigikogu valimised

Ringkond hõlmas Hiiu, Lääne ja Saare maakonna ja seal oli saadaval 8 mandaati. Lääne-Viru maakond kuulus valimisringkonda nr 8 koos Järva maakonnaga.
Piotr Gorodiszcz

Piotr Gorodiszcz (12. juuli 1884 – 1942) oli protestantlik vaimulik. Ta oli seotud Poola Anglikaani Kirikuga.
1934. aastal otsustati talle anda Eesti Punase Risti mälestusmärgi II järgu II aste.
Klaipėda Ülikool

Klaipėda ülikool (leedu keeles Klaipėdos Universitetas, lühend KU) on riiklik ülikool Leedus Klaipėdas.
Kooli rektor on Artūras Razbadauskas.
Kool asutati 1991.
Koolis õpib 4000 õpilast (seisuga 2018) ja seal töötab 450 inimest (seisuga 2018).
Paolo Fabbri

Paolo Fabbri (sündinud 17. aprillil 1939 Riminis Itaalias) on itaalia semiootik.
Ta on Veneetsia ülikooli professor.
Ta esines 2007. aastal Tartus semiootikakonverentsil.
Estońska tänav

Estońska tänav on tänav Poolas Varssavis. Tänav on nimetatud Eesti järgi. 
Tänaval asub muu hulgas Indoneesia suursaatkond Poolas.
Otto von Lauterberg

Otto von Lauterberg (ka Lutterberg(h); surnud 16. veebruaril 1270) oli Liivi ordu maameister aastatel 1267–1270.
Otto pärines Lauterbergi krahvisoost, tema isa oli ilmselt krahv Burchard Struvo von Lauterberg. Tema sünniaega ja seda, mitmes poeg ta oli, pole siiski teada. Pole teada ka seda, millistel kohtadel Otto enne ordumeistriks saamist Liivi ordus oli. Lauterberg langes leedulastega peetud Karuse lahingus.
Geodeetiline joon

Geodeetiline joon (inglise keeles geodetic line, geodesic) on diferentsiaalgeomeetrias joon, mis kujutab mingis mõttes lühimat teed pinnal paikneva kahe punkti vahel, või kui üldisemalt võtta, siis kahe punkti vahel Riemanni muutkonnas. Tegemist on "sirgjoone" mõiste üldistusega kõverruumis.
Eestis ilmunud matemaatikaleksikon (2003) annab geodeetilise joone kohta kaks tähendust: 1) antud pinnal paiknev joon, mille kooldumistasand igas punktis läbib pinna normaali selles punktis; 2) üldistatud (näiteks Riemanni) ruumis olev joon, mis on lühim oma kahe teineteise küllalt lähedase punkti vahel.

Määratlus

Geodeetilise joone täpsem määratlus sõltub ruumi tüübist. Näiteks kahemõõtmelisel pinnal, mis asub kolmemõõtmelises eukleidilises ruumis, on geodeetilisteks joonteks üsna väikesed kaared, mis on sellel pinnal lühimad teed joone otste vahel. Tasapinnal on geodeetiliseks jooneks sirge, silindril – heeliks, sirgjoonelised moodustajad ja ringjooned ning sfääril – suurringide kaared.

Kasutus füüsikas

Geodeetilisi jooni kasutatakse relativistlikus füüsikas. Nii näiteks liigub üldrelatiivsusteoorias testobjekt piki aegruumi geodeetilisi jooni. Sisuliselt võib kõikide lagranžiaanide ajalist evolutsiooni käsitleda kui  liikumist piki geodeetilisi jooni erilises ruumis. Sel viisil on ette kujutatav kogu kalibratsiooniväljade teooria.
Eiv Eloon

Eiv Eloon (tegelik nimi Lea Soo; sündinud 27. novembril 1945) on Eesti ulmekirjanik. 
Ta on hariduselt bioloog ja töötanud ka raamatukogutöötajana.
Eiv Eloon oli üks esimesi soo- ja sugulise identiteedi küsimustega tegelevaid eesti ulmekirjanikke.
Arenguideoloogia

Arenguideoloogia (inglise ideology of development) on arenguga seotud tunnuste abil kindlaks määratud arenguideaalid ja nendeni jõudmise viisid ning nende rakendamise õigustamine.
Enamasti ei ole arenguideaalid kujunenud ühiskondadevahelises koostöös, vaid pärinevad Lääne tööstusriikidest. Nt on terminitele "arenenud maa" ja "arengumaa" omistatud mõisted arenguideoloogia püsimiseks vajalikud vahendid. Sotsiaalsete üksuste kohta rakendatuna omandavad need aga lisatähendusi ning õigustavad majanduslikke ja poliitilisi sekkumisi arengumaades.
Salisbury katedraal

Ajalugu

Esimese katedraali ehitus Old Sarumis algas 1075. aastal. Lahkhelid kirikutegelaste ja valitsejate vahel viisid otsuseni ehitada katedraal mujale. New Sarumi linn, tänapäeval Salisbury, tekkis 1220. aastal koos uue katedraali ehitusega. Katedraali ametlik nimi on Püha Maarja katedraal (Cathedral of Saint Mary).
Kuna ehitus viidi lõpule 38 aastaga on Salisbury katedraali ehitusel kasutatud ainult ühte arhitektuuristiili – varainglise gooti stiili.
Hiljem ehitati katedraalile juurde ristikäigud, kapiitlihoone ja 1320. aastal 123 meetri kõrgune torn, mis on kõrgeim Suurbritannias.
Olulisi muudatusi katedraalis tegi 1790. aastal arhitekt James Wyatt, kes uuendas kiriku kooriosa ja lammutas algse kellatorni. Salisbury on üks kolmest Suurbritannia katedraalist, millel ei ole kellamängu.
1386. aastal pandi katedraalis üles mehaaniline kell, mis on praegu vanim Suurbritannias ja arvatavalt ka vanim töötav kell maailmas. 
Katedraali raamatukogus on hoiul üks neljast paremini säilinud Magna Carta koopiast. Koopia jõudis Salisburysse, kuna hilisem Salisbury kanoonik ja ehituse järelvaataja Derehami Elias osales 1215 Runnymede'is, kus kuningas John Maata pitseeris Magna Carta ja Elias sai ülesandeks jagada laiali mõned originaalid.
Juhan Oja

Juhan Oja (9. veebruar 1885 Taagepera vald, Helme kihelkond – 12. oktoober 1965 Long Island) oli eesti insener.
Ta lõpetas 1914. aastal Peterburi Mäeinstituudi mäeinsenerina terase metallurgia alal, EÜS Põhjala vilistlane.
1914–1918 töötas Juhan Oja Tsaritsõnis, 1918 naasis Eestisse ja osales Vabadussõjas. 1920–1923 töötas ta Raudtee Peatehastes tehaste ülema tehnilise abina, 1923–1940 oli Ilmarine AS-i direktor. 1944. aastal põgenes Juhan Oja Saksamaale, kust siirdus 1945. aastal Rootsi ja 1958. aastal USA-sse.
Axel Treu

Axel Treu (ka Axel Fromhold-Treu (1. jaanuar 1899 Dikļi, Valmiera lähedal – 1945) oli Eesti vaimulik.
Ta õppis aastatel 1908–1912 Tartu Zeddelmanni erakoolis, aastatel 1912–1914 Cēsise lähedal asuvas Bērzaine Maagümnaasiumis (Livländisches Landesgymnasium zu Birkenruh bei Wenden), aastatel 1915–1918 Peterburis gümnaasiumis. Tartu Ülikooli usuteaduskonnas õppis ta aastatel 1918–1925. Võttis osa Vabadussõjast Balti pataljoni koosseisus. Prooviaastal oli ta Martna Püha Martini koguduses Gustav Albert Halleri juures. Ordineeriti 16. oktoobril 1927 õpetajaks.
Oli aastatel 1927–1937 Karja Katariina koguduse õpetaja. Oli aastatel 1937–1939 peaajukasvajaga haiglas Tallinnas Seevaldi haiglas.
Lahkus aastal 1939 Saksamaale. Asus Pleschenisse (praegu Pleszew, Suur-Poola vojevoodkonnas). Jäi aastal 1945 teadmata kadunuks.
Katrin Velbaum

Katrin Velbaum (sündinud 27. oktoobril 1977 Kohtla-Järvel) on eesti toimetaja ja filosoof, kes on avaldanud kirjutisi teadusfilosoofiast ja teaduse sotsioloogiast.
Velbaum kaitses magistrikraadi 2010. aastal Tartu Ülikoolis väitekirjaga "Nicholas Maxwelli standardse empirismi kriitika võimalused võrdluses eesmärgile suunatud empirismiga – metafüüsilised ja empiirilised argumendid" (juhendajad Rein Vihalemm ja Endla Lõhkivi). Ta jätkab filosoofiaõpinguid Tartu Ülikoolis doktorantuuris, tema doktoritöö teema on "Eesmärgi mõiste roll ja tähendus erinevates teoreetilistes käsitlustes teadusest" (juhendaja Endla Lõhkivi). 2011. aastast töötab ta Tartu Ülikooli eetikakeskuses.
Katrin Velbaum on käsitlenud Isaac Newtoni religioossete vaadete mõju tema teadusfilosoofilistele seisukohtadele.
Jonas Gahr Støre

Jonas Gahr Støre (sündinud 25. augustil 1960 Oslos) on Norra poliitik, alates 2005. aastast Norra välisminister Jens Stoltenbergi teises valitsuses.
Ta on õppinud Bergeni mereväekoolis ja lõpetanud ülikooli Institut d'études politiques de Paris. Jättis pärast kolmenädalast õppimist Harvardi ülikooli pooleli, sest ei soovinud pühenduda akadeemilisele karjäärile.
Aastatel 1989–1995 töötas ta Gro Harlem Brundtlandi nõunikuna, 1995–1998 välisministeeriumi kantslerina ja oli seejärel Norra esindaja ÜRO Genfi esinduses. Aastatel 1998–2000 töötas ta Maailma tervishoiuorganisatsioonis. Jens Stoltenbergi esimese valitsuse ajal 2000–2001 oli ta peaministri büroos riigisekretär ja personaliülem, 2003 ECONi mõttekoja analüütik ja 2003–2005 Norra Punase Risti peasekretär.
14. jaanuaril 2008 ründas Ţālebāni enesetaputerrorist Kabulis hotelli, kus Jonas Støre peatus. Støre vigastada ei saanud, kuid hukkus 6 inimest, sealhulgas Støre kaaskonda kuulunud Norra ajakirjanik Carsten Thomassen. ÜRO peasekretär Ban Ki-moon väitis, et rünnakute sihtmärgiks oli Jonas Støre, kuid Ţālebāni pressiesindaja eitas seda.

Isiklikku

Jonas Støre on abielus ja kolme lapse isa.
Valdeblore

Rahvastik

Valdeblore'i elanike arv aastatel 1968–2008.
José Antonio Chang

José Antonio Chang (sündinud 19. mail 1958) on Peruu poliitik.
14. septembrist 2010 kuni 18. märtsini 2011 oli ta Peruu peaminister.
Varem oli ta muu hulgas haridusminister.
Jennifer Su

Jennifer Su (tuntud ka kui Jen Su, sünninimi Tsou Hai-ying (鄒海音); sündinud 12. augustil 1968 Pennsylvanias) on Hiina päritolu Lõuna-Aafrika Vabariigi raadio- ja telesaatejuht. Ta õppis Pennsylvania Ülikoolis, hiljem juhtis telesaateid "Good Morning China" ja "Newsline" ning töötas Virgin Radios. Tänapäeval ta töötab Sky Newsis. Ta õppis muusikat Taiwani Muusikakoolis.
Gaelide väljatõrjumine

Gaelide väljatõrjumine (gaeli keeles Fuadaichean nan Gàidheal; inglise keeles Highland Clearances) oli arvuka gaeli elanikkonna tahtevastane ümberasutamine. Põhja-Šoti mägismaa ja Hebriidide saarte keldi päritolu põlisasukad aeti teistesse piirkondadesse, sealhulgas pagendati nn kirstlaevadel üle Atlandi ookeani Põhja-Ameerika idarannikule, peamiselt aastatel 1750–1860.
Oliver Wehner

Haridus ja karjäär

Pärast õppimist Pirna Johann-Gottfried-Herderi Gümnaasiumis ja tsiviilteenistuse õppimist St. John Accident Assistance organisatsioonis Wehner lõpetas kaubanduse haridusprogrammi (Tööstus- ja Kaubanduskoja) Saksa Beamtenkasse'is, kus jätkus tööd hiljem. 
Seejärel õppis Wehner edukalt Dresdeni Tehnikaülikoolis politoloogiat peamise õppeainena ja sotsioloogiat teise õppeainena (Bakalaureuse kraad). Praegu on ta Saksa Punase Risti juhataja Pirnas.

Poliitilised tegevused

Oliver Wehner on Saksamaa Kristlik-Demokraatliku Liidu (CDU) ja selle Noorteliidu (Young Union) liige. Alates 2006. aastast on Oliver saanud juhatuse liikmeks ning praegu on ta Pirna CDU esimees. 2009. aastal oli ta Parlamentaarsete valimiste ajal Saksimaa ja Alam-Saksimaa noorteliidu  peamine kandidaat ning võitis valimisringkonnas Sächsische Schweiz (valimisringkond 49). 
2014. aasta augustis valiti Wehner uuesti nimetamata valimisringkonna Saxon Switzerland - Eastern Ore Mountains 3 (valimisringkond 50) otse Landtagis.
Oliver on heaolu- / tarbijakaitsekomitee, riiklik noorte heaolu komitee ja petitsioonikomisjoni liige. Samuti on Wehner muutunud vabariigi CDU fraktsiooni esindajaks valitsuse juhtiva koalitsiooni esimeheks "Abfall-Missstands-Enquette" komisjonis.
Rafaḩ

Infrastruktuur

Umbes 60% linnast on kanaliseeritud.

Ajalugu

Palestiina araablased tegelesid Rafaḩis relvade salakaubaveoga; muu hulgas kaevati piiri (ja Philadelphi koridori) alla tunneleid. Iisraeli Relvajõud lõhkusid mais 2004 operatsiooni Vikerkaar raamides tunnelite otsimise põhjendusega Rafaḩis hulga elumaju. ÜRO Julgeolekunõukogu mõistis operatsiooni hukka; USA jäi erapooletuks. Palestiina araablaste seas oli ohvreid. Tuhanded perekonnad jäid peavarjuta.
LGBT õigused Moldovas

Lesbid, geid, biseksuaalid või transsoolised inimesed (LGBT) Moldovas võivad kohata juriidilise ja sotsiaalseid probleeme, mida heteroseksuaalid ei kohta. Meestevaheline homoseksuaalsus legaliseeriti Moldovas 1995. aastal. Alates NSV Liidu lagunemisest on Moldovas suurenenud õigeusu kiriku mõju; väidetakse, et see on andnud oma osa inimõiguste rikkumisse, ühinemisvabaduse ja sõnavabaduse rikkumisse. Moldova esimene pride-paraad toimus 2002. aastal, sellest alates on vastavad üritused kohanud tugevat vastuseisu usuliidrite ja ametivõimude poolt. Politsei peatas 2017. aasta mais LGBT-marsi peagi pärast selle algust, kui õigeusufanaatikud hakkasid osalejaid ründama. Sotsialistist president Dodon ütles sündmusi kommenteerides, et ta on kategooriliselt seksuaalvähemuste marsside vastu ja et ta "ei ole lubanud olla geide president". 2018. aasta mais toimus paraad Chișinăus edukalt, kui politseil õnnestus osalejaid vägivaldsete õigeusurühmituste eest kaitsta. President Dodon mõistis hukka politsei käitumise, mis marsi toimumist võimaldas (Moldovas on nö kaksikvõim: valitsuse moodustavad euroopameelsed erakonnad, president on venemeelne vasakpoolne). 
Moldova ühiskonda peetakse homofoobseks, diskrimineerimine LGBT-inimeste vastu on tavaline. 2018. aastal hindas Rahvusvaheline Lesbide, Geide ning Bi-, Trans- ja Interseksuaalide Assotsiatsioon Moldovat 43ndana 49 Euroopa riigi seas LGBT-alaste õigusaktide mõttes. Positsioon on paranenud võrreldes 6 aasta taguse reitinguga, kui Moldova oli viimane.
Rahvusvaheline lasteraamatupäev

Rahvusvaheline lasteraamatupäev on 2. aprillil Rahvusvahelise Noorsookirjanduse Nõukogu (IBBY) ja selle rahvuslike sektsioonide poolt tähistatav päev.
Päeva tähistatakse 1967. aastast Hans Christian Anderseni sünniaastapäeval.
Tisens

Geograafia

2010. aasta 30. novembri seisuga elas seal 1845 inimest ja valla pindala on 38,1 km².
Tisens külgneb järgmiste valdadega: Gargazon, Lana, Nals, St. Pankraz ja Unsere Liebe Frau im Walde-St. Felix.

Frazioni

Tisensi vallas on frazioni (alljaotused, peamiselt külad ja asundused) Gfrill (Caprile), Grissian (Grissiano), Naraun (Narano), Platzers (Plazzoles), Prissian (Prissiano) ja Schernag.

Keeleline jaotus

2011. aasta rahvaloenduse järgi kõneleb 97,71% rahvastikust esimese keelena saksa keelt, 1,96% itaalia keelt ja 0,34% ladiini keelt.
IT-1

Eellugu

Raketitanke ehitati Nõukogude Liidus 1950. aastate lõpus ja 1960. aastatel. Nikita Hruštšov soosis raketitanke ja eelistas neid rasketankide asemel. Mitme projekti seas sai asja ainult ühest. Leonid Kartsevi juhtimisel konstrueeriti Uurali vagunitehases T-62 põhinev katsetank objekt 150. See võeti tootmisse nimega IT-1 ja aastatel 1968–1970 toodeti seda 40–60 masinat.

Kasutamine

IT-1 võeti 1968. aastal relvastusse, kuid õppuste käigus selgusid eespool kirjeldatud puudused ja 1970. aastal võeti tank relvastusest maha, kuna ei osutunud praktiliseks. Olemasolevad IT-1-d muudeti soomustatud evakuatsioonimasinateks. Vähemalt üks eksemplar on säilinud Kubinka tankimuuseumis.
Teadmusühiskond

Teadmusühiskond ja Eesti

Pikaajaline riiklik strateegia "Säästev Eesti 21" võeti Riigikogu poolt vastu 2005. aastal ning see kirjeldab Eesti ühiskonna jätkusuutlikkuse probleemi lahendusena pööret teadmusühiskonda.
Maret Kalviste

Maret Kalviste (aastani 1981 Ints, sündinud 19. aprillil 1955 Keilas) on Eesti endine kergejõustiklane, odaviskaja.

Isiklikku

Sportlasena oli Maret Kalviste pikkus 173 cm ja kaal 62 kg. 
Pärast TSIK-i lõpetamist on ta end täiendanud ärijuhtimis-, arvuti- ja keelekursustel. Ta on töötanud Kirovi-nimelises kalurikolhoosis, müügi- ja projektijuhina turvafirmas ESS ning müügiesindajana Infokaitsesüsteemide OÜ-s.
Kärt Jänes-Kapp

Kärt Jänes-Kapp (sünninimi Kärt Jänes; 9. jaanuar 1960 – 10. september 2015) oli eesti teadusajakirjanik ja toimetaja. 
Kärt Jänes-Kapp lõpetas 1978. aastal Tallinna 37. Keskkooli kuldmedaliga ning 1983. aastal Tartu Riikliku Ülikooli ajaloo eriala cum laude. Ülikooliõpingute ajal oli ta kursusevanemaks lennule, kus õppisid mitmed hilisemad avaliku elu tegelased nagu Mart Laar, Lauri Vahtre, Küllo Arjakas ja Eero Medijainen.
Peale ülikooliõpinguid töötas Kärt Jänes-Kapp aastatel 1983–1989 Eesti Teaduste Akadeemia Ajaloo Instituudis nooremteadurina. Alates 1989. aastast asus ta tööle ajakirjas Horisont, alguses humanitaariatoimetajana, hilisematel aastatel pea- ja tegevtoimetajana. Ta oli Eesti Teadusajakirjanike Seltsi juhatuse liige
Teadusajakirjaniku töö kõrvalt töötas Kärt Jänes-Kapp 2001. aastast kirjastuses Koolibri, tegeledes peamiselt inimese- ja ühiskonnaõpetuse õppekirjanduse toimetamisega. Lisaks sellele täiendas ta ennast õpingutega Jeruusalemma Ülikoolis ning Eesti Demograafia Instituudi magistrantuuris.
Kärt Jänes-Kapp suri 10. septembril 2015 Tallinnas ja on maetud Metsakalmistule.

Isiklikku

Tema isa oli eesti arstiteadlane, hügieenik ja arstiteaduse populariseerija Harri Jänes.
Tornimäe 7

Tornimäe 7 on sõsartorn, mida ehitati aastatel 2004–2007. Tallinna kõrghoone asub Kesklinna linnaosas Maakri asumis, aadressil Tornimäe 7.
Sõsartornid on 30-korruselised hooned brutopinnaga 16 490 m². Kompleksi kuulub 181 korterit, kontoripind, konverentsikeskus, 230-toaline viietärnihotell, lisaks restoranid, spaa koos mullivannide ja saunadega.
Hoone on ehitatud monoliitses raudbetoonkonstruktsioonis. Hoone arhitekt on Meeli Truu.
Tornimäe elamu teises hoones tegutseb hotellina Swissôtel Tallinn. Sõsartornide alumise ühisosa aadress on Tornimäe 3.
Tartu Linna Rahvasaadikute Nõukogu Täitevkomitee

Tartu Linna Rahvasaadikute Nõukogu Täitevkomitee (lühendatult Tartu Linna RSN Täitevkomitee; 1978. aastani Tartu Linna Töörahva Saadikute Nõukogu Täitevkomitee, lühendatult Tartu Linna TSN Täitevkomitee) oli Nõukogude ajal Tartu kohaliku võimu juhtorgan. Täitevkomiteed juhtis esimees.
Nii rahvasaadikute nõukogu kui ka selle täitevkomitee loodi pärast Eesti okupeerimist ja liitmist Nõukogude Liiduga 1940. aastal. Täitevkomitee resideeris Tartu raekojas.

Rahvasaadikute Nõukogu Täitevkomitee roll

Nõukogude Liidu sotsialistliku riigi- ja halduskorra eripära tõttu ei olnud kohalik võim niivõrd omavalitsusorgan kui riigivõimu kohalik esindus, kes allus pealegi Nõukogude Liidu Kommunistliku Partei (NLKP) kohalikule harule Eestimaa Kommunistlikule Parteile. Üleliiduliste ja vabariiklike regulatsioonide piires oli rahvasaadikute nõukogul ja selle täitevkomiteel kohalikes küsimustes siiski teatav autonoomia.
Täitevkomitee esimees täitis mitmeid traditsioonilise linnapea kohuseid ning tänapäeval nimetataksegi täitevkomitee esimeest tihtipeale harjumuspäraselt linnapeaks, ehkki see ei ole ajalooliselt täpne. Linna kui haldusorgani praktilise toimimise seisukohalt on Nõukogudeaegse täitevkomitee ning varasema ja hilisema linnavalitsuse vahel sellegipoolest järjepidevus.
Pilistvere kihelkond

Piirkonna ajalugu

Tõenäoliselt rajati Pilistvere kihelkond 13. sajandi alguses  Pilistvere muinaskihelkonna aladele ja see kuulus Nurmekunna maakonna koosseisu. 
1480. aastal kuulus Pilistvere Põltsamaa halduspiirkonda, sealt edasi Viljandi komtuurkonna alluvusse. Poola ajal oli taas Põltsamaa staarostkonna all, hiljem Tartu, 1773. aastast Venemaa keisririigi Pärnu kreisi koosseisus. Sellises pidevas võimude muutuse keerises olles ja sõdade tallermaana jäi Pilistvere kihelkond oma arengutasemelt muust Viljandimaast maha. 
1865. aastal algas kihelkonnas talude päriseksostmine.
Kõlavärvimeloodia

Kõlavärvimeloodia on muusikas helide või meloodiate järgnevus, milles on oluline tämbrite vaheldumine.
Bikari atoll

Bikari atoll on Marshalli saarte hulka kuuluv asustamata atoll Mikroneesias. Bikari atoll kuulub Rataki ahelikku.
Bikari atolli geograafilised koordinaadid on 12° 14′ N, 170° 8′ E. Lähim naaberatoll on Utiriki atoll umbes 100 km kaugusel kagus.
Atolli pindala on 50 ha. Suuremad saared on Bikar, Jabwelo, Almani ja Jaboero. Saared on madalad.
Naja nigricincta

Levila

Neid madusid võib kohata Lõuna-Aafrikas, Lesothos, Botswanas, Namiibias ja Angolas.

Kokkupuuted inimestega

Need sülitavad kobrad on inimeste suhtes mürkmadudeks liigitatavad, kes 'rihivad', kui põgenemistee ära lõigatakse, vaenlase suunas sülge ligi 3 m kauguselt. Võimaluse korral tuleks inimestel kokkupuuteid nende madudega vältida, kuna spetsiifilisi vastumürke ei tunta ja nende madude hammustus võib surmavaks osutuda.